ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பண்டிகைகள், யாத்திரைகள் தொடங்கவுள்ள நிலையில் கொரோனா பரவலைக் கட்டுப்படுத்த நடவடிக்கை எடுக்க வேண்டும் - மாநில அரசுகளுக்கு மத்திய அரசு வலியுறுத்தல்
நாட்டின் பல்வேறுப் பகுதிகளில் பலவகையானப் பண்டிகைகள் மற்றும் யாத்திரைகள் தொடங்கவுள்ள நிலையில் கொரோனா பரவலைக் கட்டுப்படுத்த நடவடிக்கை எடுக்க வேண்டும் - மாநில அரசுகளுக்கு மத்திய அரசு வலியுறுத்தியுள்ளது.
இது தொடர்பாக மத்திய சுகாதாரத்துறை செயலாளர் திரு ராஜேஷ் பூஷன், அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்களுக்கு கடிதம் எழுதியுள்ளார்.
அதில், இந்த ஆண்டின் தொடக்கத்தில் கொவிட்-19 தொற்று கணிசமான அளவு குறைந்திருந்தது. ஆனால் தற்போது ஒருசில மாநிலங்கள் மற்றும் யூனியன் பிரதேசங்களில் தொற்று எண்ணிக்கை அதிகரித்துள்ளது. வரும் மாதங்களில் நாட்டின் பல்வேறு பகுதிகளில் பல்வேறு விழாக்களும், யாத்திரைகளும் நடைபெறுவதால் அவற்றில் லட்சக்கணக்கானவர்கள் பங்கேற்க வாய்ப்புள்ளது. இதனால் கொவிட்-19 உள்ளிட்ட தொற்றுநோய்கள் பரவக்கூடும். எனவே கொவிட்-19 தடுப்புக்கு தேவையான நடவடிக்கைகள், பரிசோதனை- கண்டறிதல், தடுப்பூசியில் கவனம் செலுத்துதல் அவசியம் என்று அவர் வலியுறுத்தியுள்ளார்.
இந்நிலையில் கொவிட்-19 பரவல் அதிகரிக்காமல் தடுத்து குறைப்பதற்கு மத்திய மாநில அரசுகள் கூட்டாக இதுவரை எடுத்த நடவடிக்கைகள், உரிய நேரத்தில் மேற்கொண்ட பொது சுகாதார நடவடிக்கைகளால் ஏற்பட்ட பயன்களை நாம் இழந்துவிடாமல் இருப்பது முக்கியமானதாகும்.
எனவே விழாக்கள் மற்றும் யாத்திரைகளில் பெரும் எண்ணிக்கையில் மக்கள் திரளும்போது மாநில மற்றும் யூனியன் பிரதேச நிர்வாகங்கள் கீழ்காணும் பணிகளுக்கு முன்னுரிமை அளிப்பது அவசியமாகும்.
கொவிட்-19க்கு எதிராக முழுமையாக தடுப்பூசி செலுத்திக்கொள்வதன் அவசியத்தை விரிவாக பிரச்சாரம் செய்ய வேண்டும். தேவைபட்டால் ஒரு சில வாரங்களுக்கு முன்பே முகாம்களை நடத்தி தொடக்கநிலை தடுப்பூசி மற்றும் முன்னெச்சரிக்கை தடுப்பூசிகளை செலுத்த நடவடிக்கை எடுக்க வேண்டும். சுகாதார பணியாளர்கள், முன்களப்பயணியாளர்கள், தொண்டர்கள் ஆகியோர் முழுமையாக தடுப்பூசி செலுத்தியிருப்பது நல்லது. இணை நோய் உள்ளவர்களும், மூத்த குடிமக்களும் கூடுதலாக முன்னெச்சரிக்கை தடுப்பூசி டோஸ்களை செலுத்திக்கொள்வது அவசியம்.
பொதுக் கூட்டங்கள், வழிபாடுகள் மற்றும் தங்குமிட ஏற்பாடுகளை நல்ல காற்றோட்டம் உள்ள பகுதிகளில் செய்வதோடு, உடல் வெப்பம் அறிதல், கைகழுவுதல் ஆகியவற்றையும் வலியுறுத்த வேண்டும். நோய் கண்காணிப்பு முறையை வலுப்படுத்துவதற்கான ஆய்வை மாநில அரசு மேற்கொள்ள வேண்டும். மேலும் மாநில/ மாவட்ட சுகாதார நிர்வாகம் கொவிட்-19 தொற்று புதிதாக பாதிக்கப்பட்டவர்களை நெருக்கமாக கண்காணித்து, தனிமைப்படுத்த வேண்டும்.
மனித ஆற்றல், மருந்துகள், ஆக்சிஜன், மருத்துவ உபகரணங்கள், ஆம்புலன்ஸ்கள் உள்ளிட்ட மருத்துவ வசதிகளையும், படுக்கை எண்ணிக்கையை அதிகப்படுத்துதல், பற்றியும் மாநில அரசு ஆய்வு செய்ய வேண்டும். இத்தகைய முன்னெச்சரிக்கை நடவடிக்கைகளை எடுப்பதன் மூலமே கொவிட்-19 தடுப்பு மற்றும் கட்டுப்படுத்தியதால் பெற்ற பயனை தொடர முடியும் என்று அந்த கடிதத்தில் திரு ராஜேஷ் பூஷன் எழுதியுள்ளார்.
விண்வெளித்துறை
மீண்டும் பயன்படுத்தக்கூடிய செலுத்துவாகனம்
மீண்டும் பயன்படுத்தக்கூடிய செலுத்து வாகனத்தை 2016 மே 23 அன்று வெற்றிகரமாக பயன்படுத்தும் 5-ஆவது நாடாக இந்தியா உருவெடுத்தது. தற்சார்புடன் செலுத்து வாகனங்களை அனுப்பி, வழிகாட்டி, கட்டுப்படுத்துவது போன்ற மிக முக்கியமான தொழில்நுட்பங்களையும் மீண்டும் பயன்படுத்தவல்ல வெப்ப பாதுகாப்பு முறையையும், மீண்டும் இயக்குவதற்கான மேலாண்மையையும் கொண்டுள்ள நாடாக இந்தியா விளங்குகிறது.
விண்வெளியில் பயணிப்பதற்கு முழுவதும் திரும்பப் பயன்படுத்தும் வகையிலான இரண்டு நிலைகளில் சுற்றுவட்டப் பாதைக்கு எதிர்காலத்தில் செல்வதை மெய்ப்பிக்கும் முதல் கட்ட நடவடிக்கையாக இந்த சோதனை அமைந்தது.
இத்தகைய செலுத்து வாகனத்தால் செலவினம் சுமார் 50 முதல் 60 சதவீதம் வரை குறையும் என்று எதிர்பார்க்கப்படுகிறது.
மாநிலங்களவையில் இன்று விண்வெளித் துறை இணையமைச்சர் டாக்டர். ஜிதேந்திர சிங் எழுத்துமூலம் அளித்த பதிலில் இதனைத் தெரிவித்தார்.
பிரதமர் அலுவலகம்
பிரதமரின் பாரதிய மக்கள் மருந்தகத் திட்டம் கோடிக்கணக்கான இந்தியர்களின் மருத்துவச் செலவு கவலைகளை நீக்கியுள்ளது
பாரதிய மக்கள் மருந்தகத் திட்டத்தின் சாதனைகள் மிகவும் திருப்தியளிப்பதாக பிரதமர் திரு நரேந்திர மோடி தெரிவித்துள்ளார். இத்திட்டம் கோடிக்கணக்கான மக்களின் சிகிச்சை செலவுக்கான கவலைகளை மட்டும் நீக்காமல், அவர்களுடைய வாழ்வை எளிதாக்கியுள்ளது.
மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா இன்று ட்விட்டரில் கூறியிருப்பதாவது, 5-வது மக்கள் மருந்தக தினம் நாடு முழுவதும் கொண்டாடப்படுகிறது. இத்திட்டம் நாட்டின் சாதாரண மக்களின் வாழ்வில் நேரடி தாக்கத்தை ஏற்படுத்தியுள்ளது. மக்கள் மருந்தகங்களிலிருந்து இன்று, நாள்தோறும் 12 லட்சத்திற்கும் மேற்பட்ட மக்கள் மருந்துகளை வாங்குகின்றனர். இங்கு சந்தை விலையைவிட 50 சதவீதம் முதல் 90 சதவீதம் வரை குறைவான விலைக்கு மருந்துகள் விற்பனை செய்யப்படுகின்றன.
மத்திய அமைச்சரின் ட்விட்டர் பதிவிற்கு பதிலளித்துள்ள பிரதமர் கூறியிருப்பதாவது;
“பாரதிய மக்கள் மருந்தகத் திட்டத்தின் சாதனைகள் மிகவும் திருப்திகரமாக உள்ளன. இது நாட்டின் கோடிக்கணக்கான மக்களின் சிகிச்சைச் செலவு குறித்த கவலையை நீக்கியது மட்டுமின்றி, அவர்களின் வாழ்க்கையையும் எளிதாக்கியுள்ளது.
பாதுகாப்பு அமைச்சகம்
இந்திய கடலோர காவல்படை கப்பல் ”சாஷே” மற்றும் இரண்டு இடைமறிக்கும் படகுகளை பாதுகாப்பு அமைச்சர் ராஜ்நாத் சிங் நாட்டுக்கு அர்ப்பணித்தார்
பாதுகாப்பு அமைச்சர் திரு ராஜ்நாத் சிங் கடலோர காவல்படையின் கப்பல் ”சாஷே” மற்றும் இரண்டு இடைமறிக்கும் படகுகள் சி -450 மற்றும் சி -451 ஆகியவற்றை கோவாவில் இருந்து இன்று காணொலி காட்சி மூலம் நாட்டுக்கு அர்ப்பணித்தார். ஐசிஜிஎஸ் சாஷே கப்பலானது கடற்கரையில் இருந்து கடலில் தொலைதூரத்திற்கு கண்காணிப்பு வேலையை மேற்கொள்ளும் கப்பல்களின் வரிசையில் முதலாவது கப்பல் ஆகும். முழுவதும் உள்நாட்டிலேயே அதாவது கோவா ஷிப்யார்ட் லிமிடெட்டில் வடிவமைக்கப்பட்டு உருவாக்கப்பட்ட இந்தக் கப்பலில் உலகத் தரம் வாய்ந்த திசைகாட்டும் மற்றும் தொடர்பியல் உபகரணங்கள் பொருத்தப்பட்டு உள்ளன.
டிஜிட்டல் முறையில் இந்த தொடக்க நிகழ்ச்சியை ஏற்பாடு செய்ததற்காக திரு ராஜ்நாத் சிங் ஐசிஜி மற்றும் ஜிஎஸ்எல் ஆகியவற்றுக்கு பாராட்டு தெரிவித்தார். “இந்தியாவில் கடலோரக் காவல்படையின் திறனை மேம்படுத்திக் கொள்ளும் முயற்சியில் இந்தக் கப்பல்கள் இணைவது மிக முக்கியமான மைல்கல்லாகும். கோவிட்-19 போன்ற சவால்கள் இருந்தபோதிலும் நாட்டின் பாதுகாப்புக்கும் பாதுகாவலுக்கும் நாம் காட்டும் அர்ப்பணிப்பு மற்றும் மனஉறுதிக்கு இவை மிகப்பெரும் உதாரணமாக விளங்குகின்றன. “நமது கடலின் பாதுகாவலனின்” ஆற்றல் அதிகரித்து உள்ளதற்கு ஐசிஜி மற்றும் இந்தியக் கப்பல் கட்டும் தொழில் ஆகியன நமது பெருமையாக விளங்குகின்றன என்று அமைச்சர் குறிப்பிட்டார்.
பிரதமர் திரு நரேந்திர மோடியின் தொலைநோக்குப் பார்வையான ”சாகர்”  என்பதை எடுத்துக்காட்டிப் பேசிய பாதுகாப்பு அமைச்சர், ”கடல்கள் நமது நாட்டுக்கு மட்டும் உயிர்ப்பாதைகளாக இல்லை. அவை உலகத்துக்கே வளமை தருவதாக உள்ளன. பாதுகாப்பான, பாதுகாக்கப்பட்ட மற்றும் சுத்தமான கடல்கள் நமது தேசக் கட்டுமானத்திற்கு பொருளாதார வாய்ப்புகளை வழங்குகின்றன. இந்தியா கடல்சார் ஆற்றலைக் கொண்டுள்ள நாடாக உள்ளதோடு நமது வளமையும் கடலை பெரிதளவில் சார்ந்துள்ளது. பொறுப்பான கடல்சார் ஆற்றல் உள்ள நாடாக நாம் இருக்கும் போது, அரசுக்கு கடல்கள் முன்னுரிமை சார்ந்தவையாக உள்ளன என்று அமைச்சர் மேலும் தெரிவித்தார்.
105 மீட்டர் நீளமுள்ள ”சாஷே” கப்பல் தோராயமாக 2350 டன் பாய்பொருளை இடம்பெயர்க்கிறது மற்றும் 26 நாட் என்ற அதிகபட்ச வேகத்தை அடைவதற்காக இரண்டு 9,100 கிலோ டீசல் எஞ்சின்கள் மூலம் உந்து சக்தி தரப்படும். இதன் தாங்கும் ஆற்றல் 6,000 நாட்டிகல் மைல் ஆகும். அண்மைக்கால புதிய உபகரணங்கள் மற்றும் அமைப்புகள் பொருத்தப்பட்ட இதன் வலுவான ஆதாரம் மற்றும் இலக்கை அடையும் திறன் ஆகியன இந்தக் கப்பலை கட்டளை பிளாட்பாரச் செயலை மேற்கொள்ளச் செய்கின்றன. மேலும் ஐசிஜி-யின் குறிக்கோள்களை நிறைவேற்றுவதற்கான பணிகளையும் இது மேற்கொள்ளும். இந்தக் கப்பலானது இரட்டை இஞ்சின் ஹெலிகாப்டர் ஒன்றையும் அதிவேக படகுகள் நான்கையும் மிக வேகமாக ஏறுவதற்காக காற்று அடைக்கப்பட்ட படகு ஒன்றையும் சுமந்து செல்லும் வகையில் வடிவமைக்கப்பட்டு உள்ளதோடு தேடுதல் மற்றும் மீட்பு பணிகளில் ஈடுபடும் வகையிலும் இந்தக் கப்பல் வடிவமைக்கப்பட்டு உள்ளது. கடலில் எண்ணெய் சிந்தியுள்ளதால் ஏற்பட்டுள்ள மாசுபடுதலைக் குறைப்பதற்கான வரையறுக்கப்பட்ட மாசுறுதல் எதிர்வினை உபகரணத்தை ஏற்றிச் செல்லும் திறனும் கப்பலுக்கு உள்ளது.
(Visitor Counter : 179
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 198.10 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 198.10 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.09 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850358
கனரகத் தொழில்கள் அமைச்சகம்
தற்சார்பு இந்தியா என்ற பிரதமரின் தொலை நோக்கை அடைய வேண்டும்: மத்திய அமைச்சர் டாக்டர் மகேந்திரநாத் பாண்டே
தற்சார்பு இந்தியா, எதிர்காலத்துக்கான தூய மற்றும் பசுமை தேவைகள் என்ற பிரதமரின் தொலை நோக்கை, அடைய வேண்டும் என மத்திய கனரக தொழில்துறை அமைச்சர் டாக்டர் மகேந்திரநாத் பாண்டே கூறியுள்ளார்.
அம்ரித் மகோத்ஸவ கொண்டாட்டத்தின் ஒரு பகுதியாக, நிலக்கரியிலிருந்து மெத்தனால் எடுக்கும் நாட்டின் முதல் ஆலையை மத்திய அமைச்சர் இன்று நாட்டுக்கு அர்ப்பணித்தார். இதை பாரத் ஹெவி எலக்ட்ரிக்கல்ஸ் நிறுவனம்  உருவாக்கியது. காணொலி காட்சி மூலம் நடந்த இந்நிகழ்ச்சியில், பெல் நிறுவனத்தில் தலைமை நிர்வாக இயக்குனர் டாக்டர் நலின் சிங்கால், கனரக தொழில்துறை அமைச்சகத்தின் இணை செயலாளர் திரு ஜித்தேந்திர சிங் உட்பட பலர் கலந்து கொண்டனர்.
இந்நிகழ்ச்சியில் மத்திய அமைச்சர் மகேந்திரநாத் பாண்டே பேசியதாவது: .
தற்சார்பு இந்தியா மற்றும் எதிர்காலத்துக்கான சுத்தமான, பசுமையான தேவைகள் என்ற பிரதமர் திரு நரேந்திர மோடியின் தொலைநோக்கை நாம் அடைய வேண்டும். இந்த தொலைநோக்கை அடைவதில், உற்பத்தி துறையின் பங்கு முக்கியமானது. மேக் இன் இந்தியா மற்றும் தற்சார்பு இந்தியா போன்ற திட்டங்கள் மூலம் உற்பத்தி துறையின், முக்கியத்துவத்தை அரசு ஏற்கனவே எடுத்து கூறியுள்ளது. மூலதன பொருட்கள் தொழில்துறை, உற்பத்தி துறையின் முதுகெலும்பாக உள்ளது.
மிகப் பெரிய பொறியியல் மற்றும் உற்பத்தி நிறுவனமாக உள்ள பெல் நிறுவனத்தின் பங்கு, அரசின் தொலைநோக்கை நிறைவேற்றுவதில் மிக முக்கியமானது. சமீபத்தில் முடிவடைந்த சிஓபி26 கூட்டத்தில், பிரதமர் அறிவித்த இந்தியாவின் பருவநிலை உறுதிகளை நிறைவேற்ற தற்சார்பு இந்தியாவை உருவாக்குவதில் பெல் நிறுவனம் முக்கிய பங்காற்றும்.
இவ்வாறு மத்திய அமைச்சர் திரு மகேந்திர நாத் பாண்டே கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1790171
பாதுகாப்பு அமைச்சகம்
“ரபேல் போர் விமானங்களை யாருக்கு விற்க வேண்டும் என்பதில் இந்திய அரசுக்குப் பங்கில்லை”
“பிரான்ஸ் நாட்டிலிருந்து ரஃபேல் ரக போர் விமானங்களை யாருக்கு அளிக்க வேண்டும் இறுதி செய்வதில் அரசுக்கு எந்தவிதப் பங்கும் இல்லை” என்று இந்திய அரசு மீண்டும் உறுதிபடக் கூறியுள்ளது. மத்திய அரசு வெளியிட்டுள்ள ஓர் அறிக்கையில், அத்தகைய வணிக நடைமுறை ஆயுதத் தளவாட உற்பத்தி நிறுவனத்தின் வர்த்தக முடிவுக்கே விடப்பட்டது என்றும் தெளிவுபடுத்தியுள்ளது. இது குறித்து மத்திய அரசு வெளியிட்ட விளக்க அறிக்கை விவரம்:
இந்த வணிகத்தில் ஈடுபட்டுள்ள டாசால்ட் என்ற பிரான்ஸ் நாட்டு விமான உற்பத்தி நிறுவனம் வெளியிட்ட ஓர் அறிக்கையில், “போர் விமானங்களை விற்பனை செய்வது தொடர்பாக பல நிறுவனங்களுடன் உடன்பாட்டில் கையெழுத்திடப்பட்டுள்ளது. மேலும் சுமார் நூறு நிறுவனங்களுடன் விவாதிக்கப்பட்டு வருகிறது. இது குறித்த வழிகாட்டுதல்களின்படி விற்பனை செய்யும் நிறுவனம் எந்தெந்த நிறுவனங்களுக்கு விற்பனை செய்யப் போகிறோம் என்ற விவரத்தை அளிக்க வேண்டும்” என்று குறிப்பிட்டிருந்தது.
இதைத் தெளிவுபடுத்தும் வகையில் இந்திய அரசு, “எந்த நிறுவனத்துக்குப் போர் விமானங்களை விற்பனை செய்ய வேண்டும் என்று தேர்ந்தெடுத்ததில் இந்திய அரசுக்கு எவ்வித பங்கும் இல்லை. அது முழுக்க முழுக்க ஆயுதங்கள், தளவாடங்களை உற்பத்தி செய்து விற்பனை செய்யும் நிறுவனத்தின் முடிவுக்கே விடப்பட்டுள்ளது” என்று தெளிவுபடுத்தியுள்ளது.
இந்நிலையில், ரபேல் விமானங்களைக் கொள்முதல் செய்தது தொடர்பாக பிரான்ஸ் அதிபர் பிரான்கோய்ஸ் ஹோலாந்த் கூறியதாக வெளியான செய்திகளைத் தொடர்ந்து தேவையில்லாத சர்ச்சைகள் ஏற்பட்டுள்ளன. இது குறித்த அறிக்கை எந்த சூழ்நிலையில் தெரிவிக்கப்பட்டுள்ளது என்று கவனமாகப் பார்க்க வேண்டியுள்ளது. பிரான்ஸ் நாட்டின் முன்னாள் அதிபருக்கு நெருக்கமானவர்கள் குறித்து பிரான்ஸ் நாட்டு ஊடகங்கள் சில பிரச்சினைகளை எழுப்பியுள்ளன. அதுதொடர்பாக பிரான்ஸ் முன்னாள் அதிபர் அடுத்தடுத்து வெளியிட்ட அறிக்கைகளையும் கவனத்தில் கொள்ளவேண்டும். .
இந்நிலையில், எந்த நிறுவனத்துக்குத் தளவாடங்களை விற்பனை செய்வது என்று தேர்ந்தெடுப்பதில் இந்திய அரசுக்கு எந்தப் பங்கும் இல்லை.
பிரான்ஸ் நாட்டின் டாசால்ட் விமான நிறுவனத்துக்கும் ரிலயன்ஸ் நிறுவனத்துக்கும் இடையில் வர்த்தகக் கூட்டு 2017ம் ஆண்டு பிப்ரவரியில் ஏற்பட்டது. இது இருவேறு தனியார் நிறுவனங்களுக்கு இடையிலான வணிக ஏற்பாடு, 2012-ம் ஆண்டு வெளியான ஊடகச் செய்திகளில், 126 விமானங்களைக் குறைந்த விலைக்கு முந்தைய அரசு கொள்முதல் செய்வதாக அறிவித்த டாசால்ட் நிறுவனம், ரிலையன்ஸ் நிறுவனத்துடன் பாதுகாப்புத் துறை வணிகம் குறித்து உடன்பாடு ஏற்படுத்திக் கொண்டது.
இவ்வாறு அரசு தெளிவுபடுத்தியுள்ளது.
நிதி அமைச்சகம்
சர்வதேச காப்பீட்டு மேற்பார்வையாளர்கள் சங்கத்தின் உறுப்பினராக சர்வதேச நிதி சேவைகள் மையங்களின் ஆணையம் ஆனது
சர்வதேச காப்பீட்டு மேற்பார்வையாளர்கள் சங்கத்தின் ஒப்புதலை சர்வதேச நிதி சேவைகள் மையங்களின் ஆணையம் பெற்றுள்ளது.
1994-இல் நிறுவப்பட்ட சர்வதேச நிதி சேவைகள் மையங்களின் ஆணையம், உலகின் 97 சதவீத காப்பீட்டு கட்டணங்களை உள்ளடக்கிய 200-க்கும் அதிகமான இடங்களில் இருக்கும் காப்பீட்டு மேற்பார்வையாளர்கள் மற்றும் ஒழுங்குமுறையாளர்களின் தன்னார்வ உறுப்பினர்களைக் கொண்ட அமைப்பாகும். சுவிட்சர்லாந்தில் இதன் தலைமையகம் உள்ளது.
இதன் ஒருங்கிணைந்த நிபுணத்துவத்தின் காரணமாக, ஜி20 நாடுகளின் தலைவர்கள் மற்றும் இதர சர்வதேச தர நிர்ணய அமைப்புகளால் சர்வதேச நிதி சேவைகள் மையங்களின் ஆணையம் அடிக்கடி தொடர்பு கொள்ளப்படும்.
சர்வதேச காப்பீட்டு மேற்பார்வையாளர்கள் சங்கத்தின் உறுப்பினராக சர்வதேச நிதி சேவைகள் மையங்களின் ஆணையம் ஆனதின் மூலம், அந்த அமைப்பின் உலகளாவிய வலைப் பின்னலின் அணுகலைப் பெற்று, சர்வதேச ஒழுங்குமுறையாளர்களுடன் தகவல்கள் மற்றும் சிந்தனைகளை பகிர்ந்து கொள்ள முடியும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677735
நாடாளுமன்ற விவகாரத்துறை அமைச்சகம்
2018-ம் ஆண்டு நாடாளுமன்றத்தின் பட்ஜெட் கூட்டத் தொடர் நிறைவடைந்தது
2018-ம் ஆண்டு ஜனவரி 29-ந் தேதி திங்கட்கிழமை தொடங்கிய நாடாளுமன்ற பட்ஜெட் கூட்டத் தொடர் 2018 ஏப்ரல் 6-ந் தேதி வெள்ளிக்கிழமை அன்று தேதி குறிப்பிடப்படாமல் ஒத்திவைக்கப்பட்டது. இரு அமர்வுகளாக நடந்த இந்தக் கூட்டத் தொடரின் முதல் பகுதி 2018 பிப்ரவரி 9-ந் தேதி வெள்ளிக்கிழமை ஒத்திவைக்கப்பட்டது. 23 நாள் இடைவெளிக்கு பின் 2018 மார்ச் 5-ந் தேதி இரு அவைகளும் மீண்டும் கூடியது. பல்வேறு அமைச்சகங்கள் மற்றும் துறைகளின் மானியக் கோரிக்கைகள் குறித்து சம்பந்தப்பட்ட நிலைக்குழுக்கள் ஆய்வு செய்வதற்காக இந்த அமர்வு தொடங்கியது.
நாடாளுமன்ற கூட்டத் தொடர் முடிவடைந்த பின்னர் செய்தியாளர்களிடம் பேசிய நாடாளுமன்ற விவகாரத்துறை மற்றும் ரசாயனம் மற்றும் உரத்துறை அமைச்சர் திரு.அனந்த் குமார், பட்ஜெட் கூட்டத் தொடரின் முதல் அமர்வில் மக்களவை 7 நாட்களும், மாநிலங்களவை 8 நாட்களும் நடைபெற்றதாக கூறினார். 2-வது அமர்வின் இரு அவைகளும் 22 நாட்கள் நடைபெற்றதாக அவர் தெரிவித்தார். 2018-ம் ஆண்டு பட்ஜெட் கூட்டத் தொடர் முழுவதும் மக்களவை 29 நாட்களும், மாநிலங்களவை 30 நாட்களும் நடந்ததாக அவர் கூறினார்.
இந்தச் செய்தியாளர் சந்திப்பின் போது நாடாளுமன்ற விவகாரத்துறை இணையமைச்சர்கள் திரு. விஜய் கோயல், திரு. அர்ஜூன் மெக்வால் ஆகியோர் உடனிருந்தனர்.
16-வது மக்களவையின் 14-வது கூட்டத் தொடர் மற்றும் மாநிலங்களவையின் 245-வது கூட்டத் தொடரில் மேற்கொள்ளப்பட்ட அலுவல்கள் 
- மக்களவையில் அறிமுகம் செய்யப்பட்ட மசோதாக்கள்.
- நிதி மசோதா 2018
- நிதி ஒதுக்கல்  மசோதா 2018
- நிதி ஒதுக்கல்  மசோதா 2018
- சீட்டு நிதி  மசோதா 2018
- தப்பியோடிய பொருளாதார குற்றவாளிகள் மசோதா 2018
II மக்களவையில் நிறைவேற்றப்பட்ட மசோதாக்கள்.
- நிதி மசோதா 2018
- நிதி ஒதுக்கல்  மசோதா 2018
- நிதி ஒதுக்கல்  மசோதா 2018
- பணிக்கொடை  மசோதா 2018
- குறிப்பிட்ட நிவாரண  மசோதா 2018
III மாநிலங்களவையில் நிறைவேற்றப்பட்ட மசோதாக்கள்
1 .பணிக்கொடை  மசோதா 2018
IV நிறைவேற்றப்பட்ட மசோதாக்கள்/ இரு அவைகளிலும் நிறைவேற்றப்பட்டதாக கருதப்படுபவை.
- நிதி மசோதா 2018
- நிதி ஒதுக்கல்  மசோதா 2018
- நிதி ஒதுக்கல்  மசோதா 2018
- பணிக்கொடை  மசோதா 2018
மக்களவையில் நிறைவேற்றப்பட்ட இந்த மசோதாக்கள் மாநிலங்களவையின் ஒப்புதலுக்கு அனுப்பப்பட்டு 14 நாட்கள் கழிந்த நிலையில், 29.03.2018 அன்று அரசியல் சாசனத்தின் 109-வது பிரிவு உட்பிரிவு 5-ன்படி நிறைவேற்றப்பட்டதாக கருதப்படும்.
(Visitor Counter : 122
நுகர்வோர் நலன், உணவு மற்றும் பொது விநியோகம் அமைச்சகம்
விவசாயிகளின் நலனில் மத்திய அரசு கூடுதல் அக்கறை: மத்திய அமைச்சர் திரு நரேந்திர சிங் தோமர்
மத்திய வேளாண் அமைச்சர் திரு நரேந்திர சிங் தோமர், ரயில்வே அமைச்சர் திரு பியூஷ் கோயல், வணிகம் மற்றும் தொழில்துறை இணை அமைச்சர் திரு பிரகாஷ் ஆகியோர் பஞ்சாப் மாநிலத்தில் விவசாய அமைப்புகளுடன் 2020 நவம்பர் 13-ம் தேதி புதுதில்லியில் கலந்துரையாடினர்.
கூட்டத்தில் பேசிய அமைச்சர் திரு நரேந்திர சிங் தோமர், வேளாண்துறையில் மேற்கொள்ளப்பட்டுள்ள சீர்திருத்தங்கள் குறித்து விவசாயிகளுக்கு விளக்கினார். ஊரக பொருளாதாரத்தை ஊக்குவிப்பதில் வேளாண் துறைக்கு மத்திய அரசு முதன்மை கவனம் அளித்து வருவதாக அவர் கூறினார். தற்சார்பு இந்தியா நோக்கி விவசாயிகளின் நலனுக்காக பல்வேறு நலத் திட்டங்களை அரசு செயல்படுத்தி வருவதாக அவர் தெரிவித்தார். புதிய வேளாண் சட்டங்கள், விவசாயிகள் தங்களது பொருட்களை சிறந்த விலைக்கு சுதந்திரமாக விற்பனை செய்ய வழிவகை செய்வதுடன் அவர்களது நலனை பாதுகாக்க உதவிகரமாக இருக்கும் என்று அவர் குறிப்பிட்டார்.
கலந்துரையாடலின்போது, கடந்த ஆண்டுகளைப் போலவே வேளாண் பொருட்களைக் குறைந்தபட்ச ஆதரவு விலை மற்றும் மண்டி முறையில் கொள்முதல் செய்வது தொடரும் என்று அமைச்சர்கள் விவசாயிகளுக்கு உறுதி அளித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672695
சுகாதாரம் மற்றும் குடும்ப நலத்துறை அமைச்சகம்
கொவிட் பரிசோதனை அதிகளவு உயர்வு மொத்த பரிசோதனை 13.5 கோடியை நெருங்குகிறது
கொவிட் பரிசோதனையை இந்தியா கடந்த ஜனவரி மாதம் முதல் தொடர்ச்சியாக அதிகரித்து வருவதால், தற்போது பரிசோதனை எண்ணிக்கை அதிகளவாக உயர்ந்துள்ளது.
கடந்த 24 மணி நேரத்தில் 11,59,032 பரிசோதனைகள் மேற்கொள்ளப்பட்டுள்ளன. இதனால் கொவிட் பரிசோதனையின் மொத்த எண்ணிக்கை 13.5 கோடி  ஆக அதிரித்தள்ளது.
கொவிட் பரிசோதனை அதிகரிப்பால், கொவிட் பாதிப்பு வீதமும் குறைந்துள்ளது. நாட்டின் ஒட்டுமொத்த பாதிப்பு வீதம் படிப்படியாக குறைந்து வருகிறது. இதன் காரணமாக தொற்று பரவல் கட்டுப்படுத்தப்பட்டு வருகிறது. ஒட்டுமொத்த பாதிப்பு வீதம் படிப்படியாக குறைந்து தற்போது 6.84 சதவீதமாக உள்ளது. பரிசோதனை மையங்கள் நாடு முழுவதும் விரிவுபடுத்தப்பட்டதற்கு இதுவே ஆதாரமாக உள்ளது. தினசரி பாதிப்பு வீதம் இன்று 3.83 சதவீதமாக உள்ளது.
பரிசோதனை மையங்கள் விரிவுபடுத்தப்பட்டது, பரிசோதனை எண்ணிக்கை உயர்வில் முக்கிய பங்காற்றியுள்ளது. நாட்டில் தற்போது 2,138 பரிசோதனை மையங்கள் உள்ளன. இவற்றில் 1167 அரசு மையங்கள், 971 தனியார் மையங்கள்.
இதன் காரணமாக ஒரு மில்லியன் மக்கள் தொகைக்கான பரிசோதனை, ஐ.நா கூறிய அளவைவிட இந்தியாவில் 5 மடங்கு அதிகமாக நடக்கிறது.
நாட்டில் தற்போது 4,44,746 பேர் சிகிச்சை பெற்று வருகின்றனர். இவர்கள் மொத்த பாதிப்பில் 4.82 சதவீதம்.
குணமடைவோர் வீதம் தொடர்ந்து 93 சதவீதத்துக்கும் மேலாக உள்ளது. இன்று வரை 93.72 சதவீதம் பேர் குணமடைந்துள்ளனர். கடந்த 24 மணி நேரத்தில், 37, 816 பேர் குணமடைந்துள்ளனர். இதன் மூலம் குணமடைந்தோர் மொத்த எண்ணிக்கை 86, 42,771 ஆக உள்ளது.
குணமடைந்தோர் மற்றும் சிகிச்சை பெறுபவர்களுக்கு இடையேயான இடைவெளி 81,98,025 ஆக உள்ளது.
கடந்த 24 மணி நேரத்தில் 44,376 பேருக்கு புதிதாக தொற்று ஏற்பட்டுள்ளது. 481 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1675537
(
சிறப்பு சேவைகள் மற்றும் கட்டுரைகள்
மிகவும் சக்தி வாய்ந்த ஒரு கிலோ போதைப்பொருள் பறிமுதல் - இருவர் கைது
போதைப்பொருள் கடத்தப்படுவதாக கிடைத்த தகவலின் அடிப்படையில், போதைப்பொருள் தடுப்பு பிரிவின் சென்னை மண்டல அதிகாரிகள் சென்னை கிண்டியில் உள்ள கொரியர் அலுவலகத்தில் இருந்து 0.990 கிலோ அம்பேட்டமைனை 2021 ஏப்ரல் 24 அன்று பறிமுதல் செய்தனர்.
கிரிக்கெட் கையுறைகள் மற்றும் தொடைக் கவசங்களை கொண்ட பார்சலில் மறைத்து வைக்கப்பட்டிருந்த போதைப்பொருள் அதிகாரிகளால் கைப்பற்றப்பட்டது.
ஆஸ்திரேலியாவில் உள்ள ஆக்லாந்திற்கு இந்த பார்சல் செல்லவிருந்தது. போதைப்பொருளை பரிசோதித்த போது அது மிக தீவிர அம்பேட்டமைன் என தெரியவந்தது.
இதைத் தொடர்ந்து, சென்னை மண்டல இயக்குநர் திரு அமித் கவாதே மேற்பார்வையில் எடுக்கப்பட்ட உடனடி நடவடிக்கையின் காரணமாக சென்னையை சேர்ந்த அஷ்வின் டி மற்றும் சுரேந்திரன் சி ஆகியோர் கைது செய்யப்பட்டனர். இந்த வழக்கின் வலைப்பின்னலை கண்டறிவதற்காக மேற்கொண்டு விசாரணை நடைபெற்று வருகிறது.
போதைப்பொருள் தடுப்பு பிரிவின் சென்னை மண்டல இயக்குநர் திரு அமித் கவாதே, கண்காணிப்பாளர் திரு ஆர் பிரகாஷ் மற்றும் இதர அலுவலர்களை அவர்களது அர்ப்பணிப்பு மிக்க முயற்சிகளுக்காக போதைப்பொருள் தடுப்பு பிரிவு பாராட்டுகிறது.
கொண்டாட்டங்களில் பயன்படுத்தப்படும் போதைப்பொருளான அம்பேட்டமைன் மிகவும் சக்தி வாய்ந்ததாகும். இதன் பக்க விளைவுகள் உடல் நலத்திற்கு மிகவும் தீங்கு விளைவிக்கக் கூடியவை. தொடர்ந்து பயன்படுத்தினால் மாரடைப்பு, நினைவு இழத்தல், இல்லாததை இருப்பது போலத் தோன்றும் தோற்றம் மற்றும் வலிப்பு போன்றவை ஏற்படலாம்.
மேற்கண்ட தகவல்களை செய்திக் குறிப்பு ஒன்றில் போதைப்பொருள் தடுப்பு பிரிவின் சென்னை மண்டல இயக்குநர் திரு அமித் கவாதே தெரிவித்துள்ளார்.
பிரதமர் அலுவலகம்
ஃபிரான்சின் ஷத்துஹு 2022 இல் மேலும் ஒரு தங்கப் பதக்கம் வென்ற இந்திய துப்பாக்கிச் சுடும் வீராங்கனை அவனி லேகராவிற்கு பிரதமர் பாராட்டு
ஃபிரான்சின் ஷத்துஹு 2022 இல் மேலும் ஒரு தங்கப் பதக்கம் வென்ற இந்திய துப்பாக்கிச் சுடும் வீராங்கனை அவனி லேகராவிற்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “#Chateauroux2022 இல் மேலும் ஒரு தங்கப் பதக்கம் வென்ற @AvaniLekhara- வால் பெருமிதம் கொள்கிறேன்.
புதிய உயரத்தை அடைவதற்கான அவரது உறுதித்தன்மை பிரமிக்க வைக்கிறது. இந்த சாதனைக்காக அவருக்கு வாழ்த்து தெரிவிப்பதோடு, அவரது எதிர்கால முயற்சிகளுக்கும் என் நல்வாழ்த்துகள்”, என்று குறிப்பிட்டார்.
சுரங்கங்கள் அமைச்சகம்
சுரங்கத்துறை செயலாளர் வி.எல்.காந்தா ராவ் தூய்மை உறுதிமொழி ஏற்றார்
சுரங்க அமைச்சகத்தின் செயலாளர் திரு வி.எல்.காந்தா ராவ், அமைச்சகம், பொதுத்துறை நிறுவனங்கள் மற்றும் சார்நிலை அலுவலகங்களின் உயர் அதிகாரிகளுடன் இணைந்து 'தூய்மையே சேவை' இயக்கத்தின் கீழ் இன்று காணொலிக் காட்சி மூலம் இணைந்து தூய்மை உறுதிமொழியை ஏற்றார்.
இதற்கு முன் 2023 செப்டம்பர் 20 அன்று சுரங்கத்துறை செயலாளர் தூய்மையே சேவை-2023-ன் தற்போதைய நடவடிக்கைகள் மற்றும் சிறப்பு இயக்கம் 3.0-க்கான தயாரிப்புகளை ஆய்வு செய்தார். மறுஆய்வுக் கூட்டத்தின் போது, #SwachhataHiSeva இயக்கத்திற்காக ஆக்கப்பூர்வமான நடவடிக்கைகளை எடுக்குமாறு அமைச்சகத்திற்குள் உள்ள அனைத்து இணைப்பு அலுவலகங்களையும் திரு ராவ் வலியுறுத்தினார், மேலும் முந்தைய இயக்கத்துடன் ஒப்பிடும்போது சிறப்பு இயக்கம் 3.0-க்கு அதிக இலக்குகளை நிர்ணயிக்க அனைவரையும் ஊக்குவித்தார்.
புதுதில்லியில் உள்ள சாஸ்திரி பவனில் உள்ள சுரங்க அமைச்சகத்தின் பதிவு அறை மற்றும் பிரிவுகளையும் செயலாளர் ஆய்வு செய்தார். #SwachhtaHiSewa இயக்கத்தின் கீழ் தூய்மை, பணிச்சூழல் ஆகியவற்றை ஆய்வு செய்ய பல்வேறு பிரிவுகளைச் பார்வையிட்டார். ஒவ்வொரு பிரிவிலும் உள்ள கோப்புகளை ஆய்வு செய்யும் போது, கோப்புகளை மறுஆய்வு செய்வதற்கான வழிகாட்டுதல்களை வழங்கினார். சிறப்பு இயக்கம் 1.0 மற்றும் 2.0-ல் 3.5 லட்சத்துக்கும் மேற்பட்ட கோப்புகளை அமைச்சகம் அப்புறப்படுத்தியது.
2022 நவம்பர் முதல் 2023 ஆகஸ்ட் வரை சுரங்க அமைச்சகம் சுமார் 2743 கோப்புகளை அகற்றியது. மொத்தம் 34549 சதுர அடி இடத்தை விடுவித்து, பழைய பொருட்களை அகற்றியதன் மூலம் மொத்தம் ரூ.172,130,148 வருவாய் ஈட்டியுள்ளது.
பதிவு மேலாண்மையில் கவனம் செலுத்துவதற்காக 2023 அக்டோபர் 31 வரை வரவிருக்கும் அனைத்து சனிக்கிழமைகளையும் ஊழியர்களுக்கு வேலை நாட்களாக சுரங்க அமைச்சகம் அறிவித்துள்ளது.
சிறப்பு சேவைகள் மற்றும் கட்டுரைகள்
எல்லைத் தாண்டி மீன் பிடித்த 6 இலங்கை மீனவர்களை இந்திய கடலோர காவல் படை கைது செய்தது
இந்திய கடலோர காவல் படையைச் சேர்ந்த கப்பல் ’அமேயா’ நாகப்பட்டினம் சர்வதேச கடல் எல்லைப் பகுதியில் இன்று ரோந்துப் பணியில் ஈடுபட்டிருந்தது. அப்போது, இலங்கையை சேர்ந்த படகு எல்லைத் தாண்டி இந்திய பகுதியில் மீன் பிடித்துக் கொண்டிருந்தது தெரிய வந்தது. இது இந்திய கடல்சார் பகுதிகள்  சட்டம் 1981 படி குற்றமாகும். எனவே, இலங்கைப் படகில் வந்த 6 பேரையும் கைது செய்து, நாகப்பட்டினம் மெரைன் காவல் துறையினரிடம் ஒப்படைக்கப்பட்டனர். இந்திய கடலோர காவல்படை மற்றத் துறையினருடன் இணைந்து இலங்கை சர்வதேச கடல் எல்லையை தீவிரமாக கண்காணித்து வருகிறது என மக்கள் தொடர்பு அலுவலர்,  வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மத்திய அமைச்சரவை
வடகிழக்கு சபையின் ஒதுக்கீடுகளில் 30 சதவீதத்தை வசதிகள் அற்ற பகுதிகள், உதாசீனப்படுத்தப்பட்ட சமுதாயப் பிரிவுகள், முன்னுரிமைத் துறைகளாக உருவெடுத்துள்ளவை ஆகியவற்றுக்கு முக்கிய கவனம் செலுத்தும் திட்டங்களுக்கு ஒதுக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை கீழ்கண்டவற்றுக்கு ஒப்புதல் அளித்துள்ளது:-
- வடகிழக்கு மாநிலங்களில் வசதிகள் அற்ற பகுதிகள், உதாசீனப்படுத்தப்பட்ட சமுதாயப் பிரிவுகள், முன்னுரிமை துறைகளாக உருவெடுத்துள்ளவை ஆகியவற்றுக்கு முக்கிய கவனம் செலுத்தும் புதிய திட்டங்களுக்கு தற்போதுள்ள “வடகிழக்கு சபை திட்டங்களின்படி” வடகிழக்கு சபை -யின் ஒதுக்கீடுகளில் 30 சதவீதத்தை ஒதுக்குதல். எஞ்சியுள்ள ஒதுக்கீடு தற்போதுள்ள மாநிலப் பகுதிக்கு 60 விழுக்காடு, மத்தியப் பகுதிக்கு 40 விழுக்காடு என்ற வகையில் பிரித்து அளிக்கப்படும்.
- மதிப்பீடுகளையும், அனுமதி அமைப்பு முறையையும் எளிமைப்படுத்துவதற்கென என்இசி நெறிமுறைகளை மாற்றியமைத்தல்.
- மாநிலப் பகுதியின் கீழ் வரும் திட்டங்களை 25 சதவீதம் வரையில் என்இசி-யில் சேர்க்கப்படாத அதே சமயம் உள்ளூர் தேவைகள் அடிப்படையில் முக்கியம் என்று கருதப்பட்ட திட்டங்களுக்கு மாநில அரசுகளின் பரிந்துரையின் கீழ் அனுமதித்தல்.
தற்போதுள்ள “என்இசி திட்டங்களின்” கீழ் வரும் திட்டங்கள் ஒடுக்கப்பட்ட, எளிதில் பாதிக்கப்படக் கூடிய வடகிழக்கு மாநிலங்களின் பின்தங்கிய பகுதிகளை சேர்ந்தவர்களுக்கு சமூகப் பொருளாதாரப் பயன்களை அளிக்கும். இதனால் விரைவாக முடிவு எடுத்தல், திட்டங்களை விரைவாக அமல்படுத்துதல் ஆகிய விளைவுகள் ஏற்படும்.